# Arbeidsgruppen - Helseprosjektet

# Møtereferat (referent – Svein Kvåle)

**Sted**: Teams **Dato**: 22.02.24 **Deltakere**: Svein Kvåle, Frode Lingaas, Geir Søgård, Sofie Ottesen (15 min, ga sine innspill til møtet). Fravær: Bjørnar Boneng og Kyrre Rørstad. **Tidspunkt**: **19:00 – 20:00**

# Sakslisteelementer

1. **Godkjenning av forrige møtes referat.**
2. **Informasjon**
* Helseprosjektet har blitt kontaktet av den norske FCI representanten for å levere en engelsk beskrivelse av Helseprosjektet. Dette vil bli levert. Teksten kommer også til å bli oversatt til diverse europeiske språk slik at raseklubber i Europa kan få denne informasjonen.
* Det fortsetter å komme inn nye prøver, noe som er en forutsetning for at vi skal lykkes med prosjektet. Prosjektet har sendt ut prøvesett til flere eiere som har respondert på helseundersøkelsen. **Vi oppfordrer fortsatt til å sende inn informasjon om hunder som prosjektet kan ha nytte av til** **helse@gordonsetter.no**

Det jobbes med oppdatering av antall prøver innenfor de forskjellige diagnosene mellom helseprosjektet og NMBU. Et internt dokument er opprettet på Teams folder for å effektivisere arbeidet, vasket for person og hundenavn. Dette for å kunne oppdatere med fra møte til møte med økning av antall tilgjengelige prøver.

* Økonomisk status pr. 22.02.24 på 3.250.000,- . Ny takkeliste ble publisert i slutten av januar.
* Prosjektgruppa har sørget årlig innrapportering av prosjektet til Mattilsynet.
1. **Fagligutvikling**
* Samtidig som det er arbeid med å få tak i nødvendige prøver er det gjort forsøk med ny sekvenseringsteknologi på noen GS. Dette vil gi mer informasjon om den enkelte hund og vil være nyttig når analysearbeidet kommer i gang for alvor.
1. **Helseundersøkelser**
* Helseundersøkelsene for engelsk setter er nå ferdigstilt. NMBU har startet på arbeidet med å kontakte hundeeiere som var villige til å sende inn prøver.
1. **Ansettelse av forsker**
* Vi fortsetter å se etter gode kandidater til prosjektstillingen. Det er imidlertid stor, kontinuerlig aktivitet både med prøveinnsamling og analyser (som ikke belastes prosjektet), slik at vi skal legge forholdene best mulig til rette for et vellykket prosjekt. Det er viktig at prosjektet har fått et størst mulig antall prøver før det ansettes forsker for å sikre et effektivt arbeid.
1. **Samarbeidende spesialist**
* Prosjektgruppen har publisert informasjon om helseprosjektet på Vetforum. Det har kommet mye respons på innleggende. Vetforum er en Facebook gruppe for veterinærer. Et skjema ble vedlagt for enkelt å kunne gi veterinærer info om ønskede diagnoser.
* Sofie og Svein har hatt møte med Evidensia. Helseprosjektet ble presentert og hvordan vi kan dra nytte av å ha et samarbeid med Evidensia for å få tilgang til flere prøver med kvalitetsikret diagnose.
* Det har også vært avholdt et tilleggsmøte for å diskutere samarbeidet med Evidensia. I ettertid har prosjektgruppen hatt kommunikasjon med Evidensia og oversendt dem en engelsk beskrivelse av prosjektet med tanke på å etablere et formelt prosjektsamarbeid mellom Evidensia og NMBU. Dette vil bidra til flere prøver og vil sikre at data blir håndtert på godkjent måte. Vi vil også følge opp med Nextmune AS for å få til en lignende avtale samt andre veterinærer/veterinærkjeder.

Neste møte er berammet til 12. mars kl. 19:00.